polyglot-tagger/wikipedia-language-snippets-filtered huggingface dataset:
ఆమె తన తల్లితో ఎక్కువగా కచేరీ ప్రదర్శనలలో, రికార్డింగ్ కార్యక్రమాలలో పాల్గొన్నది. ఎం.ఎస్. కు ఈమె తప్ప శిష్యులు ఎవరూ లేరు. వారిద్దరూ భారతదేశంలోనే కాక ప్రపంచ వ్యాప్తంగా యు.ఎస్, యూరోప్, జపాన్, సింగపూర్, మలేసియా, థాయ్‌లాండ్, ఫిలిప్పీన్స్ లలో కచేరీలలో పాల్గొన్నారు. 1966 లో వారు యూరోప్ లో పర్యటించారు తరువాత వారు అమెరికా తీర ప్రాంతాలలో ప్రదర్శనననిచ్చారు. అమెరికా, యూరోప్ లలో మొట్టమొదటి కర్ణాటక సంగీత కచేరీలు చేసినవారిగా గుర్తించబడ్డారు. ఆ పర్యటనలలో భాగంగా 1966 అక్టోబరు లో యునైటెడ్ నెషన్స్ లో కచేరీ చేసారు. వారు కంచి పీఠాధిపతి పరమాచార్య నిర్వహించిన కార్యక్రమంలో "మైథీం భజత" పాటను రూపకల్పనచేసి పాడారు.
ఆమె 6 సంవత్సరాల వయస్సులోఉన్నప్పుడు సినిమాలలో ప్రవేశించింది. ఆమె శకుంతల చిత్రంలోభరతునిగా, మీరా చిత్రంలో "బాల మీరా" గా నటించింది. మీరా చిత్రాన్ని ఎల్లిస్ దుంగన్ దర్శకత్వం వహించగా ఆమె తండ్రి టి.సదాశివం కంపెనీ అయిన చంద్రప్రభ సినీటోన్స్ నిర్మించింది. మీరా చిత్రంలొ ఆమె కృష్ణుని పాత్రధారి అయిన కుమారి కమల తో కలసి నాట్యం చేసింది. ఈ చిత్రం తమిళం, హిందీలలో నిర్మించబడినది. 1947 లో తరువాతి వెర్షన్ ను అప్పటి భారత ప్రధానమంత్రి జవహర్‌లాల్ నెహ్రూ ద్వారా ప్రారంభించబడినది. ఈ సినిమా ప్రీమియర్ షోకు లార్డ్, లేడీ మౌంట్ బాటన్, రాజేంద్రప్రసాద్, విజయలక్ష్మీ పండిట్, ఇందిరాగాంధీలు హాజరయ్యారు.
1982 ఏప్రిల్ లో రాధ టి.బి వ్యాధి కి గురై మూడు నెలలపాటు కోమాలో ఉన్నారు. కానీ బ్రతికి బయటపడింది. నెమ్మదిగా కోలుకుంది. తరువాత సంవత్సరాలలో ఆమె పాల్గొనవలసిన కచేరీలను ఆమె తండ్రి రద్దు చేసాడు. క్రొత్త కార్యక్రమాలలో కూడా పాల్గొనుటకు అంగీకరించలేదు. ఆమె చివరిసారు 1983, మార్చి 12 న చివరిసారి చెన్నైలోని మ్యూజిక్ అకాడమీలో మీనాక్షీ దేవాలయం ప్రయోజనం కోసం ఎం.ఎస్ నిర్వహించిన కచేరీలో పాల్గొంది. తరువాత 10 సంవత్సరాలు కచేరీలకు ఆమె తల్లితో పాటు వెళ్ళింది కానీ సంఖ్య తగ్గుతూ వచ్చింది. 1992 లో మరలా ఆరోగ్యం క్షీనించినందున ఆమె పూర్తిగా కచేరీలను ఆపివేసింది.
ఎం.ఎస్, రాధా విశ్వనాథన్ కలసి అనేక పాటలకు రికార్డింగ్ చేసారు. "వెంకటేశ్వర సుప్రభాతం", "విష్ణు సహస్రనామాలు" లను రామకృష్ణ మఠానికి చెందిన వేద పండితులు స్వామి రంగనాథానంద, తాతాచారియర్ ల ఎదుట ఆరు నెలల పాటు అభ్యసించారు. 1980 లో అన్నమాచార్య రికార్డింగులను విడుదల చేసారు. అవి ఐదు రికార్టింగ్ సిరీస్ లలో "బాలాజీ పంచరత్నమాల" గా లభ్యమవుతాయి. ఈ రికార్డింగులకు వచ్చిన రాయల్టీలను వివిధ సంస్థలకు విరాళంగా అందజేసారు.
1975లో ఎం.ఎస్ కు ఫిలిప్పీన్స్ లో రామన్ మెగసెసె పురస్కారం లభించింది. వారిద్దరూ కలసి మలకానన్ ప్యాలస్ వద్ద కచేరీ చేసారు. 1977లో యు.ఎస్.ఎ కు రెండవసారి పర్యటనకు వెళ్ళినపుడు కార్నేజీ హాల్ లో ప్రదర్శననిచ్చారు. మహాశివరాత్రి సందర్భంలో వారు కంచి పరమాచార్య పూజలు నిర్వహిస్తున్నప్పుడు తంబూరాను మాత్రమే ఉపయోగించి వారి ఎదుట ప్రదర్శననిచ్చారు.
1982లో యునైటెడ్ కింగ్‌డం లో భారత దేశం ఉత్సవం జరిగినపుడు ఎం.ఎస్. రాధ రాయల్ ఆల్బర్ట్ హాల్ లో కచేరీ చేసారు. ఈ కార్యక్రమానికి రాణి ఎలిజిబెత్ , ప్రిన్స్ ఛార్లెస్, బ్రిటన్ ప్రధానమంత్రి, మార్గరెట్ థాచర్, ఇందిరాగాంధీ, రాజీవ్‌గాంధీ, సోనియా గాంధీ, రవిశంకర్, వి.కె.నారాయణమీనన్ , జుబిన్ మెహతా లు హాజరయ్యారు.
రాధావిశ్వనాథన్ భారతీయ సంగీత విద్వాంసురాలు, శాస్త్రీయ నర్తకి. ఆమె ప్రముఖ సంగీత విద్వాంసురాలు, భారతరత్న పురస్కార గ్రహీత అయిన ఎం.ఎస్. సుబ్బలక్ష్మి కుమార్తె. ఆమె తన తల్లితో పాటు కచేరీలను చేసింది.
ఆమె 1934, డిసెంబరు 11 న గోబెచెట్టిపలయం లో జన్మించింది. ఆమె త్యాగరాజన్ సదాశివం, అతని మొదటి భార్య అపితకుచంబల్ కు జన్మించింది. కానీ ఆమె తల్లి మరణం తరువాత తండ్రి ఎం.ఎస్. సుబ్బలక్ష్మి ని వివాహమాడాడు.
దత్తాంశ నిర్వహణ వ్యవస్థ లేదా దత్తాంశ ప్రవిద్య అనేది ఒక అనువర్తన తంత్రాంశ నిధి . ఇది తుది-ఉపయోక్తలతో కాని, ఇతర అనువర్తనాలతో కాని ఉత్తరప్రత్యుత్తరాలు జరుపుకోడానికి వెసులుబాటు కల్పిస్తుంది. దత్తాంశ నిర్వహణ వ్యవస్థలలో రకాలు ఉన్నాయి; ఒకొక్క రకం ఒకొక్క దత్తాంశ నమూనాని దన్నుగా వాడుకుంటుంది. ఎక్కువ ప్రచారంలో ఉన్న దత్తాంశ నమూనా లేదా దత్తాంశనిధి నమూనా పేరు . ఈ రిలేషనల్ నమూనాలో దత్తాంశాలు పట్టికల రూపంలో అమర్చబడి ఉంటాయి. ఈ పట్టీకలలో నిక్షిప్తం అయి ఉన్న దత్తాంశాలని ప్రశ్నించి సమాధానాలు రాబట్టడానికి అనే భాషని ఎక్కువగా వాడతారు. ఇటీవలి కాలంలో పట్టికల రూపంలో కాకుండా ఇతర రూపాలలో కూడ దత్తాంశాలని దాచుతున్నారు . అటువంటి సందర్భాలలో ప్రశ్నించడానికి అనే భాషని ఎక్కువగా వాడుతున్నారు.
పరిచారికలు పరిచర్యలు అందించే యంత్రాలు. పరిచారిక అనేది కూడా ఒక కంప్యూటరే కనుక, పరిచారికలలో కూడా రెండు భాగాలు ఉంటాయి: స్థూలకాయం లేదా యంత్రకాయం , ఆ స్థూలకాయానికి ప్రాణం పోసే నిరవాకి అనే సూక్ష్మకాయం లేదా తంత్రకాయం . ఈ రెండింటి మధ్య అవినాభావ సంబంధం ఉంది కనుక మనం "పరిచారిక" అన్నప్పుడు ఈ రెండు కలసి ఉన్న కంప్యూటరుని ఉద్దేశించి అయినా కావచ్చు, లేదా కేవలం నిరవాకిని ఉద్దేశించి అయినా కావచ్చు. "రామయ్య" అన్నప్పుడు ప్రాణం లేని కట్టెని సంబోధిస్తున్నామా, లేక కట్టెలో ఉన్న ఆత్మని సంబోధిస్తున్నామా, లేక రెండింటిని కలిపి సంబోథిస్తున్నామా?
ఒక క్రమ పద్ధతిలో పుస్తకాలని అమర్చినప్పుడు దానిని పుస్తక భాండాగారం అనో గ్రంథాలయం అన్నట్లే దత్తాంశాలని ఒక క్రమ పద్ధతిలో అమర్చినప్పుడు దానిని దత్తాంశ భాండాగారం అనో, దత్తాంశాలయం అనో దత్తాంశనిధి అనో అంటాము.
ఇది వర్తులంగా కంకణం వలె వుండు లోహనిర్మాణం.కంకాణాకార ఇరు పార్శాలు నునుపుగా వుండును.లోపలి ఉపరితలం స్థితిస్థాపక గుణమున్న సింథటిక్ రబ్బరు లేదా అటువంటి పదార్థాలతో చేయ బడి వుండును. ఇది రెండు పక్కల కూడా బాడీ రంధ్రం కన్న కొద్దిగా ఎక్కువ బయటికి వుండును. వాల్వును పైపుకు బిగించినపుడు బయటికి చొచ్చుకు వున్నభాగం ప్యాకింగు గ్యాస్కేట్ లా పనిచేయును. వర్తులా కారాన్ని అర్థ వృత్తం చేస్తూ నిలువు అక్షాంశముగా పైన కింది రెండు రంధ్రాలు వుండును. పై రంధ్రంగుండా వాల్వు బిళ్ళ కాడ పైకి వచ్చును.కింది రంద్రంద్వరా కవాట బిళ్ళ యొక్క కింది బాగంలోకి ఒక చిన్న కడ్డీవుండి అది కీలులా పనిచేయును. ఈ కీలు బాడిలో కవాటబిళ్ల స్వేచ్ఛగా తిరుగునటుల చేయును.బాడీని సాధారణంగా గ్రేకాస్ట్ ఐరన్‌తో చేసిన, కొన్నిరకాల కవాటాలను స్టెయిన్‌లెస్ స్టీలు వంటి వాటితో చేస్తారు.భారీ సజు వాల్వులైనచో బాడికి బోల్టులు బిగించు ఫ్లాంజీలు వుండును.
ఇది గుండ్రంగా వుండి, మూసివుంచిన స్థితిలో, వాల్వు బాడీలో వ్యాసంలో సరిగా సందు లేకుండా ఇమిడి పోవునటుల వుండును. దీనికి అక్షాంశముగా బిళ్ళ వెనుక పక్క పైన, కింద రెండు స్తూపాకార రంధ్రాలు వుం డును.ఈ రంధ్రాలు వున్నభాగం ఉబ్బెత్తుగా బిళ్ళ వెనుక భాగంలో వుండును.కింది రంధ్రంలో బిగించు స్తూపాకార కాడ కీలువలె పనిచేయును. ఇది వాల్వు బిళ్ళ బాడిలో స్వేచ్ఛగా గుండ్రంగా తిరుగుటకు కీలులా హకరించును. పై బొడిపెలో పొడవుగా, స్తూపాకారంగా వుండు లోహకడ్డిని బిగించేదరు. దీనిని కాడ అంటారు, కాడ స్తూపాకరంగా వుండి చివరిభాగం రెండు పక్కలు లోపలికి చదరంగా నొక్కబడి వుండును.కొన్ని రకాల వాల్వులలో కవాట బిళ్ళను రెండు సమాన అర్ధభాగాలు చేస్తూ ఏకరంధ్రం వుండును.ఈ రంధ్రం ద్వారా కాడను కింది వరకు అమర్చెదరు.ఈ రంధ్రం బిళ్ళ వృత్తాకార వెనుకభాగంలో వుండును.
బటరుఫ్లై వాల్వు ఆకృతి, నిర్మాణం మిగతా వాల్వులకన్న చాలా సాధారణంగా, సరళమైన నిర్మాణాన్ని కలగి వుండును. ఈ వాల్వు తక్కువ స్థాలాన్ని ఆక్రమించును. వాల్వును పైపు యొక్క రెండు ఫ్లాంజిల మధ్య బిగించ వచ్చును. వాల్వుకు ప్రత్యేకంగా ఫ్లాంజిలు కాని మరలు కాని వుండవు. అయితే కొన్ని వాల్వులకు పైపు ఫ్లాంజీలనుండి బొల్టులను బిగించుటకు అనుకూలంగ బాడీ వెలుపలి ఉపరితలానికి రంధ్రాలు వుండును.
సాధారణంగా కాడ కవాట బిళ్ళ మధ్య భాగం గుండా కాడ అమరి వుండును. కాని కొన్ని వాల్వులలో బిళ్ళ కేంద్రభాగంనుండి కొంచెం కిందుగా వికేంద్రంగా/అపకేంద్రితంగా కాడ బించు రంధ్రం వుండును. కేంద్రం నుండి ఈ దూరం వాల్వు బాడీ మందానికి సమానంగా వున్న సింగిల్ ఆఫ్‌సెట్ వాల్వు అని, రెండు మందాల ఎడం ఉన్నచో డబుల్ ఆఫ్‌సెట్ వాల్వు అనియు మూడు మందాల ఎడం వున్న త్రిబుల్ ఆఫ్‌సెట్ వాల్వు అని అంటారు.
బటరుఫ్లై వాల్వు అనేది ఒక కవాటం.కవాటం అనేది పైపులలో/గొట్టాలలో ప్రవహించు వాయు ద్రవ పదార్థాల ప్రవాహాన్ని పూర్తిగా నిరోధించు లేదా పూర్తిగా అనుమతించు లేదా పాక్షికంగా ప్రవహించునటుల యాంత్రికంగా నియంత్రణ చేయు పరికరం. ఈవాల్వు బాల్ వాల్వు, ప్లగ్ వాల్వు ల వలె పనిచేయును.
మణిరత్నం నిర్మాణంలో షాహిద్ అలీ, శివల దర్శకత్వంలో బ్లడీ పాకీ సినిమాలో నటించారు వివేక్. అక్టోబరు 2012లో ఆయన నటించిన కిస్మత్ లవ్ పైసా దిల్ సినిమా ఫ్లాప్ అయింది. 2011లో వాచ్ ఇండియన్ సర్కస్ సినిమాను నిర్మించారు వివేక్. 16 నుంచి 40 ఏళ్ళ వయసులోపు ప్రేక్షకులు పాల్గొని ఉత్తమ సినిమాను ఎన్నుకునే 16వ బూసన్ ఫిలిం ఫెస్టివల్ లో ఈ సినిమా ప్రదర్శించారు. ప్రపంచవ్యాప్తంగా 380సినిమాలను ప్రదర్శించగా, ఈ సినిమాను ఉత్తమ సినిమాగా ఆడియన్స్ చాయిస్ అవార్డుకు ఎంచుకున్నారు ప్రేక్షకులు. ఈ ఫిలిం ఫెస్టివల్ కు ఉన్న 16 ఏళ్ళ చరిత్రలో మొట్టమొదటిసారిగా ఈ అవార్డును పొందిన ఏకైక భారతీయ సినిమా ఇదే కావడం విశేషం. అప్పటికే ఈ సినిమా అంతర్జాతీయ విమర్శకుల నుండి, ప్రేక్షకుల నుండి, పత్రికల నుండి ఎన్నో ప్రశంసలు అందుకుంది. మే 2014లో విడుదలైన ది అమేజింగ్ స్పైడర్ మాన్-2 హిందీ డబ్బింగ్ సినిమాలో ఎలక్ట్రో పాత్రకు డబ్బింగ్ చెప్పారు వివేక్.
హైదరాబాద్లో 1976 సెప్టెంబరు 3న జన్మించారు వివేక్. ఆయన తండ్రి ప్రముఖ బాలీవుడ్ నటుడు సురేష్ ఒబెరాయ్. ఆయన పంజాబీ హిందువు. తల్లి యశోధర ఒబెరాయ్ తమిళ నాడుకు చెందినవారు. నిజానికి పెళ్ళి సమయానికి సురేష్ నటుడు కాదు. వారి కుటుంబ వ్యాపారమైన మెడికల్ షాపులను చూసుకునేవారు. కానీ ఆ తరువాత ఫిలిం అండ్ టెలివిజన్ ఇన్ స్టిట్యూట్ ఆఫ్ ఇండియాలో చేరారు. మొదట హైదరాబాద్ పబ్లిక్ స్కూల్ లో చదువుకున్న వివేక్ ఆ తరువాత అజ్మెర్ లోని మయో కళాశాలలో చదువుకున్నారు. తరువాత జుహులోని మితిబాయ్ కళాశాలలో చదివారు. లండన్ లో జరిగిన ఒక యాక్టర్స్ వర్క్ షాప్ కు హాజరైన వివేక్ ను న్యూయార్క్ విశ్వవిద్యాలయానికి చెందిన దర్శకుడు గుర్తించి న్యూయార్క్ తీసుకువెళ్ళి ఫిలిం నటనలో మాస్టర్స్ డిగ్రీలో చేర్చారు. కొన్ని బాలీవుడ్ సినిమాలకు వివేక్ స్క్రిప్ట్ రచయితగా కూడా పనిచేశారు.
సునామీలో కొట్టుకుపోయిన ఊరును తిరిగి నిర్మించేందుకు సహకరించిన వివేక్ ను 2006లో రెడ్ అండ్ వైట్ బ్రేవరీ అవార్డుతో గౌరవించారు. ఆ సమయంలో తమిళనాడులో ఉన్న వివేక్ ప్రతిరోజూ 6 ట్రక్కులతో నిత్యావసర వస్తువులను సునామీ ప్రభావిత ప్రాంతలకు పంపేవారు. తమిళనాడు కడలూరు జిల్లాలోని సునామీ ప్రభావిత గ్రామాన్ని దత్తత తీసుకున్నారు. వీరి కుటుంబం యశోధర ఒబెరాయ్ ఫౌండేషన్ పేరుతో ఒక స్వచ్ఛంద సేవా సంస్థను ప్రారంభించారు. ప్రపంచ ఆరోగ్య సంస్థ తరపున వివేక్ పొగాకు వ్యతిరేక ప్రచారానికి అంబాసిడర్ గా కూడా పనిచేస్తున్నారు. చెన్నైలోనూ, ముంబైలోనూ పలు సేవా కార్యక్రమాలు నిర్వహిస్తుంటారు. 2004 సునామీ బాధితుల కోసం ప్రాజెక్ట్ హోప్ తో కలసి వివేక్ చేసిన కృషికి రోటరీ ఇంటర్నేషనల్ ఆయనను గుడ్ సమరిటన్ పురస్కారంతో సత్కరించింది.
వివేక్ ఒబెరాయ్ ప్రముఖ బాలీవుడ్ నటుడు. రాం గోపాల్ వర్మ దర్శకత్వంలో వచ్చిన హిట్ సినిమా కంపెనీ తో తెరంగేట్రం చేశారు వివేక్. ఈ సినిమాలోని ఆయన నటనకు ఫిలింఫేర్ ఉత్తమ నూతన నటుడు, ఉత్తమ సహాయ నటుడు పురస్కారాలను అందుకున్నారు. సాతియా, మస్తీ, యువ, ఓంకారా, గ్రాండ్ మస్తీ వంటి ఎన్నో పేర్కొనదగ్గ చిత్రాల్లో నటించారు. క్రిష్ 3 సినిమాలో ప్రధాన ప్రతినాయకుడిగా నటించారు. జీవిత చరిత్రల ఆధారంగా తీసిన షూట్ ఔట్ ఎట్ లోఖండ్ వాలా, రక్త చరిత్ర, రాయ్ వంటి సినిమాల్లో ఆయన నటనకు మంచి గుర్తింపు వచ్చింది.
2002లో షాహిద్ అలీ దర్శకత్వంలో సాతియా సినిమాలో నటించారు వివేక్. ఈ సినిమా భారీ విజయాన్ని నమోదు చేసుకుంది. ఆయనకు ఫిలింఫేర్ ఉత్తమ నటుడు నామినేషన్ కూడా లభించింది. 2004 లో కామెడీ సినిమా మస్తీలోనూ, యువ సినిమాలోనూ నటించారు. 2005లో కిస్నా: ది వారియర్ పొయెట్ సినిమాలో కిస్నా పాత్ర చేశారు వివేక్.
2009లో కుర్బాన్ సినిమాలో సహాయనటునిగా కనిపించారు వివేక్. 2010లో ప్రిన్స్ సినిమాలో నటించారు. ఈ సినిమా కమర్షియల్ గా హిట్ అయినా, వివేక్ నటనకు ప్రేక్షకుల నుంచి విమర్శలు వచ్చాయి. తెలుగు రాజకీయనాయకుడు పరిటాల రవి పాత్రను రాంగోపాల్ వర్మ దర్శకత్వం వహించిన రక్తచరిత్ర సినిమాలో పోషించారు వివేక్.
ప్రాజెక్ట్ దేవి, కాన్సర్ పేషేంట్స్ ఎయిడ్ అసోసియేషన్, బన్ యన్ వంటి సేవా కార్యక్రమాల్లో ఎంతో కృషి చేశారు వివేక్. ఈ కార్యక్రమాలకు దాదాపు 30 లక్షలు విరాళం ఇచ్చారు వివేక్. మరో 250 లక్షల విరాళాన్ని సేకరించారు.
2006లో షేక్స్పియర్ నాటకం ఒథెల్లో ఆధారంగా తీసిన ఓంకారా సినిమాలో నటించారు వివేక్. అసలు నాటకంలో మిచెల్ కాసియో పాత్రను కేసూ పాత్రగా వేశారు ఆయన. ఈ సినిమాలోని ఆయన నటనను చూసి దర్శక, రచయిత గుల్జార్ ఆయనను ఎంతగానో ప్రశంసించారు.
2008లో అపూర్వ లఖియా దర్శకత్వంలో, ఏక్తా కపూర్ నిర్మాణంలో వచ్చిన మిషన్ ఇస్తాంబుల్ సినిమాలో నటించారు. ఈ సినిమాలోని అపున్ కే సాత్ పాటను అంతర్జాతీయ భారత ఫిలిం అకాడమీ అవార్డు ఫంక్షన్ లో ప్రదర్శించారు వివేక్.
రాం గోపాల్ వర్మ దర్శకత్వంలో వచ్చిన కంపెనీ సినిమాతో తెరంగేట్రం చేశారు వివేక్. ఆ సినిమాకు ఉత్తమ నటుడు డెబ్యూ, ఉత్తమ సహాయ నటుడు పురస్కారాలు పొందారు ఆయన. ఆ తరువాత రోడ్, దమ్ వంటి సినిమాల్లో నటించారు.
దర్శకుడిగా అశోక్ తొలిచిత్రం ఉషోదయం. అప్పటి ఆంధ్రప్రదేశ్ ప్రభుత్వం ఈ సినిమాను బడి పిల్లలందరికీ ఉచితంగా ప్రదర్శించింది. దర్శకుడిగా బంగారు నంది పురస్కారం దక్కింది. తర్వాత మీడియా నేపథ్యంలో ఫ్లాష్ న్యూస్ అనే చిత్రాన్ని తెరకెక్కించాడు. తర్వాత అల్లరి నరేష్ కథానాయకుడిగా ఆకాశ రామన్న అనే సినిమా తీశాడు. ఇది రివర్స్ స్క్రీన్ ప్లే తో ప్రయోగాత్మకంగా తీయబడింది. తర్వాత నానితో తీసిన పిల్లజమీందార్ సినిమాతో మంచి విజయాన్నందుకున్నాడు. ఆది కథానాయకుడిగా వచ్చిన సుకుమారుడు ఫలితం నిరాశపరిచింది. తర్వాత వచ్చిన భాగమతి విజయం సాధించింది.
అశోక్ వాళ్ళ అమ్మ ఊరైన తెనాలిలో పుట్టాడు. తండ్రి అదృష్ట దీపక్. ఆయన కాంట్రాక్టరుగా పనిచేసేవాడు. అశోక్ ఒంగోలులో పెరిగాడు. ఇంటర్మీడియట్ వరకు అక్కడే చదివాడు. ఐదేళ్ళ వయసు నుంచి నాట్యం నేర్చుకోవడం ప్రారంభించాడు. ఈయన గురువు కోదండరామశాస్త్రి. పన్నెండేళ్ళకి పదమూడు సాంప్రదాయ నృత్యాలు నేర్చుకున్నాడు. పాఠాశలలో ఉండగానే సుమారు ఐదువేల ప్రదర్శనలు ఇచ్చాడు. 16 సినిమాల్లో బాలనటుడిగా నటించాడు. పుస్తకాలు బాగా చదివే వాడు. విజయవాడ లో ఇంజనీరింగ్ చదివాడు.
నాట్యంలో ప్రవేశించడానికి చెన్నై వెళ్ళాడు. నృత్య దర్శకురాలు స్వర్ణలత వాళ్ళింట్లో ఉంటూ ఆమెకు సహాయకుడిగా పని చేసేవాడు. దాదాపు 300 పాటలకు నృత్య దర్శకత్వం వహించాడు. లారెన్స్, రాజు సుందరం దగ్గర కూడా కొద్ది రోజులు పనిచేశాడు. సల్సా నృత్యం నేర్చుకోవడానికి లండన్ వెళ్ళాడు. అక్కడి వారికి భారతీయ సాంప్రదాయ నృత్య రీతులను పరిచయం చేసి వారి నృత్య రీతులకు నేర్చుకున్నాడు. ఖాళీ సమయాల్లో దర్శకత్వానికి సంబంధించిన కోర్సుకు కూడా హాజరయ్యాడు.
జి. అశోక్ ఒక సినీ దర్శకుడు, రచయిత, నాట్యకళాకారుడు. మాతృభాష తెలుగుతో పాటు ఇతర దేశీయ భాషలైన తమిళం, కన్నడం, మలయాళం బాగా మాట్లాడగలడు. హిందీ, అరబ్బీ, జర్మన్, రష్యన్ భాషలు కూడా నేర్చుకున్నాడు.
పురంలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది.
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది.
సమీప జూనియర్ కళాశాల సోంపేటలోను, ప్రభుత్వ ఆర్ట్స్ / సైన్స్ డిగ్రీ కళాశాల కవిటిలోనూ ఉన్నాయి. సమీప వైద్య కళాశాల శ్రీకాకుళంలోను, మేనేజిమెంటు కళాశాల, పాలీటెక్నిక్‌లు టెక్కలిలోనూ ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి.
పవిత్రమైన పిపాల్ చెట్లు, అశోకా చెట్లు ఉత్తర, దక్షిణం వైపున మఠము యొక్క వెలుపలి గోడపై కనిపిస్తాయి. ప్రవేశ ద్వారం వద్ద తాళేశ్వర శివ ఆలయం యొక్క మఠము మందిరం వెనుక ఒక చిన్న సమ్మేళనం లోపల తొమ్మిది చిన్న దేవాలయాలు, కొన్ని విరిగిన శిల్పాలు, ఆలయ శకలాలు ఉన్నాయి. పీఠం స్థితి యొక్క ఈ తొమ్మిది దేవాలయాలు శివ లింగం గర్భగుడిలో ఉన్నాయి. మఠం పురాణాల ప్రకారం ఈ దేవాలయాలు పూర్వ మఠం మహాంతులు వారి సహకారం, మతపరమైన గొప్పతనాన్ని గుర్తించడం కోసం అంకితమివ్వబడ్డాయి. మరణించిన మహాంతాల సమాధి మీద ఈ ఆలయాలు నిర్మించబడ్డాయి, ఇది గతంలో ఆసక్తికరమైన, ముఖ్యమైన మఠం సంప్రదాయం. ఈ దేవాలయాలు ఇతర దేవాలయాల నుండి వేరుపర్చడానికి ఖనన దేవాలయాలుగా పేరుపొందాయి.
అడవి వృక్షములు పెరుగుదల, తూర్పు, ఉత్తరాన గోడ, పైకప్పు పతనం కారణంగా క్షీణత యొక్క సంకేతాలను చూపుతోంది. వృక్షాల పెరుగుదల వలన గోడలన్నింటికీ నష్టం ఉంది. మఠము శిథిలమైన స్థితిలో ఉంది. పశ్చిమ దిక్కున ఉన్న గదులు కూలిపోయాయి, బాహ్య గోడ మాత్రమే ఉంది. ఇప్పుడు వాడే దక్షిణ దిక్కున కూడా శిథిలమైన స్థితిలో ఉంది, మొదటి అంతస్తులు కూలిపోయాయి. పైకప్పులో ఉన్న పగుళ్ల ద్వారా గదులు లోపల వర్షపు నీరు చోటుచేసుకుంటుంది. ఇది ఇటీవలే దుర్గా పూజ సమయంలో మాతా మహంత చేత మరమ్మతులు చేయబడింది, కానీ కొద్దిపాటి పని మాత్రమే జరిగింది. ఈ భవనం దాని పురాతన నిర్మాణం దృష్టిలో మొత్తం పునరుద్ధరణ, పరిరక్షణ అవసరం ఉంది.
భారతి మాతా ఆలయం బాదిబంకా చౌక్, ఓల్డ్ టౌన్ భువనేశ్వర్‌లో ఉంది. లింగరాజ ఆలయం నుండి రామేశ్వర గోస్వామి వరకు రథం రహదారి ఎడమవైపున మఠం మాతా యొక్క ప్రస్తుత మహాంతానుకు చేరుకోవచ్చు. ఇది భువనేశ్వర్ పురాతన హిందూ మఠాలలో ఒకటి. మఠం తూర్పున రథ రహదారి చుట్టూ ఉంది, దక్షిణాన జేమ్‌స్వర పాట్నా రహదారి, ఉత్తరాన ఉన్న ప్రైవేట్ భవనాలు, పశ్చిమాన ఉన్న భృకుటేశ్వర్ శివాలయం. మఠము పశ్చిమానికి ఎదురుగా ఉంది.
భారతి మాత ఆలయం భువనేశ్వర్ ఒరిస్సా, భారతదేశం భువనేశ్వర్లో హిందూ దేవుడు శివ, ఈ ఆలయం 11 వ శతాబ్దంలో నిర్మించిన మూడు కథలతో హిందూ మతము మఠం ఉంది. ప్రస్తుతం ఇది మఠం ప్రయోజనాల కోసం ఉపయోగించబడుతోంది, పూర్వం హిందూ తీర్థయాత్ర కేంద్రంగా ఉపయోగించబడింది.
మహాంతాలు వ్యాఖ్యానం ప్రకారం స్థానిక పురాణం ప్రకారం, లింగరాజ ఆలయం యొక్క నిర్మాత యాజతీ కేసరిచే స్థాపించబడింది, మఠము ప్రారంభంలో లింగారాజా ఆలయం నిర్మాణంలో నిమగ్నమై ఉన్న కళాకారులకి నివాసంగా వినియోగించ బడింది.
కార్తిక పూర్ణిమ, ప్రథమాష్టమి, దుర్గా పూజ మొదలైనవి వంటి ఆచారాలు జరుపుకుంటారు. ప్రథమాష్టమి సమయంలో, మఠము లోని తన మామను సందర్శించడానికి దైవం లింగరాజా ఇక్కడకు వస్తాడు.
ఏంజెలినా జోలీ అమెరికాకు చెందిన ప్రముఖ నటి, నిర్మాత, సామాజిక కార్యకర్త. ఇప్పటి వరకూ ఆమె కెరీర్ లో ఒక ఆస్కార్ అవార్డు, రెండు స్క్రీన్ యాక్టర్స్ గిల్డ్ పురస్కారాలు, మూడు గోల్డెన్ గ్లోబ్ పురస్కారాలు అందుకుంది. హాలీవుడ్ లో అత్యంత ఎక్కువ పారితోషికం తీసుకునే నటిగా కూడా ప్రసిద్ధి చెందింది ఆమె. 1982లో ఆమె తండ్రి జాన్ వాయిట్ తో కలసి లుకింగ్ టు గెట్ ఔట్ అనే సినిమాలో బాలనటిగా నటించింది ఏంజలినా. కానీ ఆమె దశాబ్దం తరువాత 1993లో చిన్న బడ్జెట్ సినిమా అయిన కిబోర్గ్ 2 తో అసలు కెరీర్ ప్రారంభించింది. 1995లో హేకర్స్ అనే పెద్ద బడ్జెట్ సినిమాలో కథానాయికగా మొదటిసారి నటించింది ఏంజలినా. ఆ తరువాత 1997లో ఆమె విమర్శకుల ప్రశంసలు అందుకున్న జార్జి వాలేస్, 1998లో గియా వంటి జీవితచరిత్రాత్మక సినిమాల్లో నటించి, ప్రేక్షకుల మెప్పు పొందింది. 1999లో గర్ల్ ఇంటరప్టెడ్ అనే సినిమాతో ఆమె ఉత్తమ సహాయనటి కేటగిరిలో ఆస్కార్ పురస్కారం అందుకుంది.
ఏంజలినా కాలిఫోర్నియాలోని లాస్ ఏంజలెస్లో జన్మించింది. ఆమె తల్లిదండ్రులు జాన్ వాయిట్, మార్చెలైన్ బెర్ట్రాండ్ లు ఇద్దరూ సినీ నటులే. ఆమె బాబాయి చిప్ టెయిలర్ ప్రముఖ గాయకుడు, గీత రచయిత. ఏంజలినా పెద్దనాన్న బేరీ వాయిట్ ప్రముఖ భౌగోళిక అగ్నిపర్వత శాస్త్రజ్ఞుడు. నటి జాక్వెలిన్ బిస్సెట్, నటుడు మాక్సిమిలియన్ షెల్ లు ఏంజలినాకు గాడ్ పేరెంట్స్.
రుస్తుం-2 అనేది మానవరహిత వైమానిక వాహనం. ఇది మానవరహిత వైమానిక వాహనం నిర్మాణ, ప్రయోగ వ్యవస్థకు చెందిన చిన్న విమానం.రుస్తుం-, రుస్తుం-, రుస్తుం- లు కూడా మానవ రహిత వైమానిక వాహన వ్యవస్థకు చెందినవే. మధ్యస్థ ఎత్తులో ఎగురు ఈ మానవరహిత వైమానిక వాహనాన్ని రక్షణ త్రిదళాలు ఉపయోగించుకోనేలా తయారు చేసారు. 20,000 అడుగుల ఎత్తులో 20 గంటలసేపు విహరించ గలదు. రుస్తుం-2 ను మాదిరి ఆధారంగా తక్కువ బరువుతో ఆకారం/నిర్మాణం వుండేలా రూపొందించారు. రుస్తుం-2 మూడూ రెక్కలున్న ఎన్.పి.ఒ సాటర్నుఇంజనులను కల్గి ఉంది.ఈ టర్బో ఇంజనులు ఒక్కోకటి 45 కిలోగ్రాముల తోపుడు శక్తిని కల్గించును. ఈ వాహనం ఎత్తు 2.4 మీటర్లు, పొడవు9.5, మొత్తం పొడవు 20.6 మీటర్లు.ఈ వైమానిక వాహనం తోకలో రకపు నిలువు స్థిరీకరించే వ్యవస్థకల్గి ఉంది. తోక క్షితిజ సమాంతర సమతలాన్నికల్గివున్నది. ఈ మానవరహిత వైమానిక వాహనం గంటకు 280 కిలో మీటర్ల వేగంతో పయనిస్తుంది.ఇది , , , , వంటి పలు అవసర ఉపకరాణాలు మోసికొనిపోవు సామర్ధ్యం కల్గి వున్నది.ఇది ఆయుధాలను మోసికొనిపోగలదు.
రుస్తుం-2 అనేది మానవరహిత వైమానిక వాహనం విమానం.దీనిని, దీనిని భారత రక్షణ వ్యవస్థకు చెందిన డీ.ఆర్.డీ.ఓ./ తయారు చేసింది.దేశీయ పరిజ్ఞానంతో అభివృద్ధి చేసిన మానవ రహిత వైమానిక వాహనం రుస్తుం - 2 తొలి పరీక్షలను విజయవంతంగా పూర్తిచేసింది. దీనిని మొదటి సారి ప్రయోగాత్మకంగా ఈ పరీక్షలను నవంబరు 16న కర్నాటకలోని చిత్రదుర్గ వైమానిక పరీక్ష వేదిక నుండి నిర్వహించినట్లు వెల్లడించింది. రెండు టన్నుల బరువు ఉండే రుస్తుం మద్యస్థ స్థాయి ఎత్తుల్లోని లక్ష్యాలపై దాడి చేయగలదు. దీన్ని నిఘాకు కూడా వినియోగించవచ్చు. బెంగుళూరు, హిచ్ ఎ ఎల్ - వీఈఎల్‍లు సంయుక్తంగా రుస్తుం - 2 ను అభివృద్ధి చేశాయి.
స్వదేశీయంగా భారతరక్షణ వ్యవస్థకు చెందిన డీ.ఆర్.డి.ఒ చేసిన రుస్తుం-2 ను మరోసారి99 ఫిబ్రవరి00 25 (అదివారం, కర్నాటక రాష్ట్రం లోని చిత్రదుర్గ జిల్లా చెళ్లకేరళో వున్న వైమానిక పరీక్ష స్థావరం నుండి విజయవంతంగా ప్రయోగించారు.ఈ మానవరహిత వైమానిక వాహనం ఎక్కువ సేపు విహరించే సామర్ద్యం కల్గి ఉంది.ఎకాబికి 24 గంటలు ఆకాశంలో ఎగరగలదు.దీనిని రక్షణ రంగానికి చెందిన మూడు దళాలు ఉపయోగించు కోవచ్చును.ఈ ప్రయోగాన్ని డీ.ఆర్.డి.ఒ చైర్మెన్ ఎస్.క్రిస్టఫర్, ఎయిరోనాటికల్ సిస్టమ్ డైరెక్టరు జనరల్ సి.పి రామనారాయణన్, మరియుఎలక్టానిక్స్ అండ్ కమ్యూనికేసన్స్ డైరెక్టరు జనరల్ జె.మంజుల, ఇతర అనుభవమున్న విజ్ఙాన వేత్తల సమక్షంలో నిర్వహించారు.
మానవ వనరుల అభివృద్ధి మంత్రిత్వ శాఖ డీమ్డ్ విశ్వవిద్యాలయం ప్రస్తావన చేస్తే, "విశ్వవిద్యాలయాలను కాకుండా ఒక ప్రత్యేక విద్యా సంస్థ, ప్రత్యేకమైన అధ్యయనంలో అధిక ప్రమాణంలో పనిచేస్తున్న ఒక సంస్థ, యుజిసి సలహాపై ఒక సంస్థగా డీమ్డ్-టు- యూనివర్సిటీ ' అని పిలుస్తారు.' డీమ్డ్ టు బి యూనివర్సిటీ ' అనే విశ్వవిద్యాలయాలు విశ్వవిద్యాలయం అకాడెమిక్ హోదా, అధికారాలను పొందుతాయి.
రాష్ట్ర శాసనసభ చట్టం క్రింద ఉన్న ఇన్స్టిట్యూట్ అనేది భారతదేశంలో రాష్ట్ర శాసనసభ చట్టం ద్వారా ఏర్పాటు చేయబడిన లేదా చొప్పించిన సంస్థ. స్టేట్ లెజిస్లేచర్ చట్టం కింద ఉన్న విద్యా సంస్థలు, రాష్ట్ర విశ్వవిద్యాలయాల విద్యా హోదా, అధికారాలను పొందుతాయి.
సెంట్రల్ యూనివర్సిటీలు లేదా యూనియన్ విశ్వవిద్యాలయాలు పార్లమెంటు చట్టం ద్వారా స్థాపించబడ్డాయి, హయ్యర్ ఎడ్యుకేషన్ శాఖ పరిధిలో ఉన్నాయి.
డీమ్డ్ విశ్వవిద్యాలయం లేదా డీమ్డ్ టు బి యూనివర్సిటీ, భారతదేశంలోని ఉన్నత విద్యాసంస్థలకు ప్రదానం చేయబడినదే, ఒక విశ్వవిద్యాలయ హోదాను పరిమితం చేస్తుంది. ఇది డిపార్ట్మెంట్ ఆఫ్ హయ్యర్ ఎడ్యుకేషన్ గుర్తింపు పొందింది.
రాష్ట్ర విశ్వవిద్యాలయాలు, రాష్ట్రంలోని ప్రతి రాష్ట్రం, భూభాగాల పరిధిలో రాష్ట్ర ప్రభుత్వం ద్వారా నిర్వహిస్తాయి, సాధారణంగా స్థానిక శాసనసభ చట్టం ద్వారా స్థాపించబడతాయి.
అనాథల జీవనశైలి పై మమతల ఊయల, తెలంగాణ పల్లె జీవనం పై మా ఊరు, భ్రూణహత్యలకు వ్యతిరేకంగా అమ్మ, ఉద్యమంలో జిల్లాకు ప్రత్యేక స్థానం కోసం వరంగల్‌ యాది మొదలగు డాక్యుమెంటరీలు రూపొందించాడు.
2014 లో కాకతీయ ఉత్సవాల సందర్భంగా మహిళా మేలుకో అనే నృత్య రూపకాన్ని రచించారు. బ్యాగ్ శీను అనే లఘు చిత్రానికి పర్యవేక్షణ చేశాడు. ఓరుగల్లు పోరుగానం ఆడియో ఆల్బమ్ లో పాటలు రాశారు.
ఆంధ్రజ్యోతి దినపత్రికలో మూడు సంవత్సరాల పాటు పలు సాహిత్య అంశాల మీద, వరంగల్ ప్రముఖుల మీద దాదాపు 150 వ్యాసాలు రాశాడు.
చాలా సాహిత్య పత్రికలు, దిన పత్రికలు, మాస పత్రికలు, సంకలనాలు, అంతర్జాల పత్రికలలో శ్రీనివాస్ రచించిన పలు కవితలు, పాటలు, వ్యాసాలు ప్రచురితమయ్యాయి, ప్రముఖుల ప్రశంసలందుకున్నాయి.
శ్రీనివాసరావు బాల్యమంతా సొంతూరులోనే గడిచింది. ఐదో తరగతి వరకు గ్రామంలోనే చదువుకున్నాడు. ఆరు, ఏడు తరగతులు కొత్తూరులోని ప్రాథమికోన్నత పాఠశాలలో చదివాడు. ఎనిమిదవ తరగతి నుంచి పదో తరగతి వరకు హన్మకొండలోని మర్కాజీ ఉన్నత పాఠశాలలో చదువుకున్నాడు. పాఠశాల విద్యాభ్యాస సమయం నుండే వ్యాసరచన, వక్తృత్వ పోటీల్లో చురుగ్గా పాల్గొనేవాడు. కాశీమజిలీ కథలు, చందమామ, బాలమిత్ర, అపూర్వ చింతామణి మొదలగు నీతిబోధనా పుస్తకాల పఠనంపై ప్రత్యేక శ్రద్ధ పెట్టేవాడు.
ఇంటర్‌ విద్య వరంగల్‌లోని ఎల్‌.బి. కళాశాలలో, డిగ్రీ విద్య హన్మకొండలోని కాకతీయ యూనివర్సిటీకి అనుబంధ సంస్థైన ఆర్ట్స్‌ అండ్‌ సైన్స్‌ కళాశాలలో పూర్తి చేశారు. అనంతరం కాన్పూర్ యూనివర్సిటీ లో పి.జి. పూర్తి చేశాడు.
ప్రపంచీకరణ నేపథ్యంలో పాశ్చత్య పోకడలకు విరుద్ధంగా సంస్కృతి సాంప్రదాయాల రక్షణకు అనేక రచనలు చేశాడు పొట్లపల్లి. 1987లో తన తొలి కవితా సంకలనంగా చైతన్య గులాబీలు అనే పుస్తకాన్ని ఆవిష్కరించాడు.
మూడు స్వప్నాలు - ఒక మెలకువ పేరుతో తన రెండవ పుస్తకం వెలువరించాడు. ఆ తర్వాత సమాజంలోని మంచి, చెడులను తెలుపుతూ స్వతహాగా విలువలను తెలుసుకోవడానికి మానవున్ని మానవునిగా గుర్తించేందుకు మూడో కన్ను రచించాడు. అతని నడిచివచ్చిన దారి పుస్తకం మనుషుల్లోని అప్యాయత, అనురాగాలను వ్యక్తపరిచిన రచనగా నిలిచింది. తెలంగాణ ఉద్యమ సమయంలో దెబ్బతిన్న బెబ్బులిని రచించగా దానిని మొదటి జె.ఎ.సి. సమావేశంలో స్వామిగౌడ్‌ ఆవిష్కరించారు.
వరంగల్‌లోని ఎల్‌.బి. కళాశాలలో ఇంటర్‌ విద్యాభ్యాసం చేస్తున్నప్పుడు కళాశాల బాటనీ లెక్చరర్‌, ఉద్యోగ రీత్యా బదిలీపై వెళ్తున్న సమయంలో “ఎవరు నీ వారు?. ఎవరు నా వారు?. ఎవరికి ఎవరు ఏమైనా కాలచక్రపు గమనంలో కొట్టుకుపోవాల్సిందేనా?” అంటూ లెక్చరర్‌పై ఉన్న అభిమానంతో రాసిన చిన్న వచన కవితే పొట్లపల్లి శ్రీనివాసరావు మొదటి రచన. ఈ రచనను విన్న తోటి విద్యార్థులు, ఉపాధ్యాయులు విశేషంగా ఆకర్షితులై అభినందించగా, మహాకవి కాళోజీ నారాయణరావు నీలో రచనాశైలి ఉందని అభినందించగా అప్పటి నుంచి కవితా రచన పై మక్కువ పెంచుకున్నాడు. ఆ తర్వాతి నుంచి కవిత్వం రాయడం ప్రారంభించాడు.
కాళోజీ రామేశ్వర రావు సాహిత్యం పై అక్షరార్చన, కోవెల సంపత్కుమారాచార్య సాహిత్యం పై సాహితీ సంపద, పేర్వారం జగన్నాధం సాహిత్యం పై పేర్వారం సాహితీ నీరాజనం అనే విశ్లేషణా పుస్తకాలు వెలువరించారు.
తెలంగాణ రాష్ట్ర ఏర్పాటు కోసం మలిదశ ఉద్యమం జరుగుతున్న సమయంలో ఆత్మబలిదానాలు చేసుకుంటున్న వారిలో ఆత్మస్థైర్యాన్ని నింపేందుకు తన సంపాదకత్వంలో ఊపిరి అనే కవితా సంకలనాన్ని తీసుకొచ్చాడు. నాయిన కవితా సంకలనానికి గౌరవ సంపాదకుడిగా వ్యవహరించాడు.
ఉద్యమ ప్రారంభంలో 2001లో తెలంగాణ రచయితల వేదిక ఫోరం వ్యవస్థాపక సభ్యునిగా, ఉపాధ్యక్షునిగా నందిని సిధారెడ్డి అధ్యక్షతన తెలంగాణ సోయితో రచనలు చేశాడు. కొత్త కవులకు ప్రేరణ కలిగించేందుకు ఓ వేదిక అందించాలనే ఉద్దేశంతో 1980లో సాహితీ సమితి అనే సంస్థను ఏర్పాటు చేశాడు. సాహితీ సమితి ద్వారా 40 నుంచి 50 వరకు పుస్తకాలు ప్రచురితమయ్యాయి.
ఇంటర్‌ విద్యాభ్యాస సమయంలోనే కాలేజీ మ్యాగజైన్‌ కి తెలుగు విభాగం తరపున ఎడిటర్‌గా ఎంపిక కాబడ్డాడు. డిగ్రీ చదువుతున్న సమయంలో ప్రముఖ సాహితీవేత్త పేర్వారం జగన్నాధం అతనిలోని కవి లక్షణాలను గుర్తించి కాలేజీ మ్యాగ్జిన్‌ కోసం సాహిత్యం అందిచమని ప్రోత్సహించాడు. ఈ అనుభవాలు అతనికి సాహిత్య జిజ్ఞాసను మరింత పెంచాయి.
శ్రీనివాసరావు స్వగ్రామం వరంగల్ జిల్లా పరకాల మండలంలోని చలివాగు కనిపర్తి . అతను పొట్లపల్లి ధరణీశ్వరరావు, రుక్మిణిదేవి దంపతులకు జనవరి 27, 1960లో మొదటి సంతానంగా జన్మించాడు. శ్రీనివాసరావుకు ఒక సోదరుడు, ముగ్గురు సోదరీమణులు ఉన్నారు.
ఎమ్మెస్సీ కెమిస్ట్రీ చివరి సంవత్సరంలో ఉన్నప్పుడే జూనియర్‌ అసిస్టెంట్‌గా ఉద్యోగం లభించింది. అనంతరం సీనియర్‌ అసిస్టెంటుగా పనిచేసి, ప్రస్తుతం వరంగల్ లో సబ్‌ రిజిస్ట్రార్‌గా విధులు నిర్వహిస్తున్నాడు.
వీరిది సాధారణ మధ్యతరగతి కుటుంబం. ధరణీశ్వర్‌రావు విద్యాశాఖలో వయోజన విద్య ప్రాజెక్టు డైరెక్టర్‌గా విధులు నిర్వహించి విరమణ పొందాడు.
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.సమీప బాలబడి, ప్రాథమిక పాఠశాల ధరూర్లోను, ప్రాథమికోన్నత పాఠశాల కొండాపూర్లోను, మాధ్యమిక పాఠశాల కొండాపూర్లోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల గద్వాలలోను, ఇంజనీరింగ్ కళాశాల కోడేరులోనూ ఉన్నాయి. సమీప వైద్య కళాశాల మహబూబ్ నగర్లోను, పాలీటెక్నిక్‌ గద్వాలలోను, మేనేజిమెంటు కళాశాల కొండేర్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం గద్వాలలోను, దివ్యాంగుల ప్రత్యేక పాఠశాల మహబూబ్ నగర్ లోనూ ఉన్నాయి.